
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Α ρ. Φύλλου 629 

... - - 28 Ιουλίου 1997 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αναγνώριση του νερού «ΜΕΓΑ - ΠΕΡΡΥ», που βρίσκε¬ 
ται στην περιοχή Μέγα Περιστέρι Ιωαννίνων, ως φυ¬ 
σικού μεταλλικού.;■··· 

Τροποποίηση Οργανισμού Εσωτερικής Υπηρεσίας 

Δήμου Κρωπίας Ν. Αττικής.. 

Αύξηση μετοχικού κεφαλαίου Αμιγούς Δημοτικής 
Επιχείρησης Σερρών με την επωνυμία «ΚΤΗ¬ 
ΜΑΤΙΚΗ ΑΝΑΠΤΥΞΙΑΚΗ ΔΗΜΟΤΙΚΗ ΕΠΙΧΕΙΡΗΣΗ 

(ΚΑΔΕ). . . 

Σύσταση ιδίου Νομικού Προσώπου στην Κοινότητα 
Βαλτοτοπίου Ν. Σερρών με το όνομα «Πνευματικό - 

Πολιτιστικό Κέντρο».-. 

Σύσταση ιδίου Νομικού Προσώπου στην Κοινότητα 
Λευκώνος Ν. Σερρών με το όνομα «ΚΕΝΤΡΟ 
ΑΝΟΙΧΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ (ΚΑΠΗ).. 5 
Σύσταση ιδίου Νομικού Προσώπου στην Κοινότητα 
Χρυσού Ν. Σερρών με το όνομα «ΚΕΝΤΡΟ ΑΝΟΙ¬ 
ΧΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ (ΚΑΠΗ). 6 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην Έγκριση σύστασης κοινω¬ 
φελούς Ιδρύματος με την επωνυμία «ΙΔΡΥΜΑ ΓΙΑ 
ΤΟ ΠΑΙΔΙ ΚΑΙ ΤΗΝ ΟΙΚΟΓΕΝΕΙΑ» και κύρωση του 
Οργανισμού αυτού. 7 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. Υ2/1930 0) 

Αναγνώριση του νερού «ΜΕΓΑ - ΠΕΡΡΥ», που βρίσκεται 
στην περιοχή Μέγα Περιστέρι Ιωαννίνων, ως φυσικού 
μεταλλικού. 

Ο ΥΦΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: , , 

1. Το Π.Δ. 138/92 περί Οργανισμού Υπουργείου Υγείας 
και Πρόνοιας. 

2. Το Π.Δ. 433/83 (ΦΕΚ 163/9.11.83 τ.Α) περί των ορών 
εκμεταλλεύσεως και κυκλοφορίας στο εμπόριο των 
Φυσικών Μεταλλικών Νερών. 

3 Την αριθ. Υ2/514/10.2.94 απόφαση, όπως τροποποιή¬ 
θηκε με την αριθ. 1692/13.6.95 όμοια, με την οποία συ¬ 
γκροτήθηκε Επιτροπή για να εισηγείται την έκδοση από¬ 
φασης που θα αφορά την αναγνώριση των φυσικών με¬ 
ταλλικών νερών. 


4. Την αίτηση του Ν. Κατσιούλη, με την οποία ζητάτην α¬ 
ναγνώριση του νερού «ΜΕΓΑ ΠΕΡΡΥ»της πηγής «Καστρί 
Μέγα Περιστέρι» στην περιοχή Μετσόβου Ιωαννίνων, σαν 
φυσικό μεταλλικό νερό. 

5. Το με ημερομηνία 26.5.97 πρακτικό της Επιτροπής, 
που προβλέπεται από το Π.Δ. 433/83, με το οποίο η 

' Επιτροπή γνωμάτευσε για την αναγνώριση του νερού, ως 

φυσικό μεταλλικό. 

2 6. Την αριθ. ΔΥ3ου/οικ. 878/96 απόφαση για την ανάθε¬ 
ση αρμοδιοτήτων στους Υφυπουργούς Υγείας και 
Πρόνοιας, αποφασίζουμε: 

Την έγκριση αναγνώρισης του νερού «ΜΕΓΑ ΠΕΡΡΥ» 

3 του Ν. Κατσιούλη, της πηγής «Καστρί Μέγα Περιστέρι» 
στην περιοχή Μετσόβου Ιωαννίνων, ως φυσικό μεταλλικό 
νερό, κατάλληλο για δίαιτα πτωχή σε Νάτριο και με ετι- 

4 κέττα, όπως κατατέθηκε και θεωρήθηκε από την αρμόδια 
Επιτροπή, καθότι πληρεί όλες τις προϋποθέσεις που προ- 
βλέπονται από το Π.Δ. 433/83, αναφορικά με τους όρους 
εκμετάλλευσης και κυκλοφορίας στο εμπόριο των φυσι¬ 
κών μεταλλικών νερών. 

Η παρούσα να δημοσιευθεί στην Εφημερίδα της 
Κυβερνήσεως και θα ισχύει από την ημερομηνία έκδοσής 
της. 

Αθήνα, 10 Ιουλίου 1997 

Ο ΥΦΥΠΟΥΡΓΟΣ 

ΕΜΜ. ΣΚΟΥΛΑΚΗΣ 
-♦- 

Αριθ. 6407 ( 2 ) 

Τροποποίηση Οργανισμού Εσωτερικής Υπηρεσίας 
Δήμου Κρωπίας Ν. Αττικής. 

Ο ΠΡΟΪΣΤΑΜΕΝΟΣ ΠΕΡΙΦΕΡΕΙΑΚΗΣ Δ/ΝΣΗΣ 
ΝΟΜΑΡΧΙΑΣ ΑΝΑΤΟΛ. ΑΤΤΙΚΗΣ 
Έχοντας υπόψη: 

1 ) τις διατάξειςτου άρθρου 12τουΝ. 1188/81 οπωςτρο- 
ποποιήθηκε με το άρθρο 26 παρ. 1 του Ν. 1832/89. 

2) Το Ν. 1586/86 «Περί βαθμολογικής διάρθρωσης των 
θέσεων του Δημοσίου, ΝΠΔΔ και ΟΤΑ». 

3) Τις διατάξεις των Νόμων 2118/94 και 2190/94 καθώς 
και των Π. Δ/των 37α/87 και 22/90. 

4. Τις διατάξεις των άρθρων 8 και 12 του Ν. 2307/95. 

5. Την 166/96 απόφαση του Δημοτικού Συμβουλίου 
ΚΡΩΠΙΑΣ. 

6) Τη σύμφωνη γνωμοδότηση του Υπηρ. Συμβουλίου 
του άρθ. 37του Ν. 2190/94 υπάλ. ΟΤΑ ΝΑΑπου διατυπώ¬ 
θηκε στο 33/96 πρακτικό του. 

7) Τα στοιχεία του οικείου φακέλλου. 

8) Τις ρυθμίσεις του άρθρου 29Ατου Ν. 1558/85 που προ¬ 
στέθηκε με το άρθρο 27 του Ν. 2081/92, αποφασίζουμε: 

Εγκρίνουμε την 166/96 απόφαση του Δημοτικού 
Συμβουλίου ΚΡΩΠΙΑΣπου αφορά στην τροποποίηση του 
Ο.Ε.Υ. του Δήμου ΚΡΩΠΙΑΣ ως εξής: 

Άρθρο 1 

Η Υπηρεσία του Δήμου, αποτελείται από: 
α. Ειδικό Συνεργάτη. 

β. Τη Διεύθυνση των Διοικητικών Υπηρεσιών, 
γ. Τη Διεύθυνση των Οικονομικών Υπηρεσιών, 
δ. Τη Διεύθυνση των Τεχνικών Υπηρεσιών, 
ε. Το Γραψείο του Νομικού Συμβούλου (Δικηγόρου). 

Άρθρο 2 

Οι Διευθύνσεις του Δήμου, διαρθρώνονται ως εξής: 

Α. Διεύθυνση Διοικητικών Υπηρεσιών. 

1. Τμήμα Διοίκησης 

α. Γ ραφείο Καταστάσεως Προσωπικού, 
β. Γ ραφείο Πρωτοκόλλου - Διεκπεραίωσης Αρχείου, 
γ. Γ ραφείο Εκπαίδευσης - Άθλησης, 
δ. Γραφείο Γραμματείας Δημοτικών Οργάνων (Δ. 
Συμβουλίου - Δημαρχιακής Επιτροπής). 

2. Τμήμα Δημοτικής Κατάστασης 

α. Γ ραφείο Μητρώων Αρρένων - Στρατολογίας - 
Ιθαγένειας, έκδοσης πιστοποιητικών Δημοτολογίων, 
β. Γ ραφείο - Εκλογικών ΟΓ Α. 
γ. Γ ραφείο Ληξιαρχείου - Πολιτικών Γ άμων. 

Β. Διεύθυνση Οικονομικών Υπηρεσιών 

1. Τμήμα Προσόδων 

α. Γ ραφείο Βεβαίωσης Φόρων-Τελών και Δικαιωμάτων, 
β. Γ ραφείο ιδίας Ταμειακής Υπηρεσίας, 
γ. Γ ραφείο Δημοτικών Νεκροταφείων. 

2. Τμήμα Λογιστηρίου 

α. Γ ραφείο Προϋπολογισμού - Απολογισμού, 
β. Γραφείο εκκαθάρισης εντολής δαπανών - μισθοδο¬ 
σία. 

Γ. Διεύθυνση Τεχνικών Υπηρεσιών 
α. Γραφείο Διοικητικής Υποστήριξης Δ/νσης Τεχνικών 
Υπηρεσιών. 

β. Γραφείο Προμηθειών - Διαγωνισμών έργων του 
Δήμου και Προσόδων από ανταποδοτικά έργα, 
γ. Γ ραφείο Μηχανογραφικής εξυπηρέτησης, 
δ. Γραφείο διαχείρισης υλικών αποθηκών. 

1. Τμήμα Αρχιτεκτονικού σχεδιασμού και έργων υποδο¬ 
μής- 

α. Γ ραφείο Αρχιτεκτονικών μελετών - επιβλέψεων ερ- 
γων. 

β. Γ ραφείο οδοποιίας - όμβριων και ακαθάριστων - αυ¬ 
τεπιστασίας και συντηρήσεως έργων. 

2. Τμήμα Πολεοδομικών Εφαρμογών. 

α.Γραφείο αποτυπώσεων και πράξεων αναλογισμού, 
β. Γραφείο ΕΠΑ - κυκλοφοριακές ρυθμίσεις - προστα¬ 
σίας περιβάλλοντος - συντήρησης και ανάπτυξης πρασί¬ 
νου. 

3. Τμήμα καθαριότητας και ηλεκτρομηχανολογικού ε¬ 
ξοπλισμού. 

α. Γραφείο Μελετών - συντήρησης ηλεκτρολογιών ερ¬ 
γασιών. 

4. Τμήμα Ύδρευσης. 

α. Γ ραφείο προγραμματισμού τοποθετήσεως παροχών 
και επέκτασης - συντήρησης δικτύων, 
β. Γ ραφείο καταμετρήσεων και εκδόσεως καταλόγων. 

ΥΠΗΡΕΣΙΕΣ ΠΟΥ ΥΠΑΓΟΝΤΑΙ ΑΠΕΥΘΕΙΑΣ ΣΤΟΝ 
ΔΗΜΑΡΧΟ 

(ΑΥΤΟΤΕΛΗ ΓΡΑΦΕΙΑ) 

α. Γραφείο Δημάρχου - Αντιδημάρχων - Τύπου και 
Δημοσίων σχέσεων. 


β. Γ ραφείο Επιτελικής Υποστήριξης (σχεδιασμός οργά¬ 
νωση). 

γ. Γ ραφείο Δημοτικής Αστυνομίας. 

Δ. Γ ραφείο Νομικού Συμβούλου (Δικηγόρου) μη αυτο¬ 
τελές. 

Άρθρο 3 

Σύνθεση, οργάνωση και κατάταξη των θέσεωντου προ¬ 
σωπικού του Δήμου κάθε κατηγορίας σε κλάδους και ο 
καθορισμός των ειδικών, τυπικών προσόντων του διορι¬ 
σμού, έχουν ως εξής: 

Α. Κατηγορία (Υπάρχουσες και υπό σύσταση) 

Έξι (6) θέσεις κλάδου ΠΕΙ Διοικητικών. 

Δύο (2) θέσεις κλάδου ΠΕ3 Πολιτικών Μηχανικών. 

Μία (1) θέση κλάδου ΠΕ4 Αρχιτέκτονα. 

Μία (1) θέση κλάδου ΠΕ6 Τοπογράφου Μηχανικού. 

Β Κατηγορία ΤΕ (υπάρχουσες και υπό σύσταση) 

Μία (1) θέση κλάδου ΤΕ3 Τεχνολόγου Πολιτικού 
Μηχανικού. 

Μία (1) θέση κλάδου ΤΕ4 Ηλεκτρολόγου Μηχανολόγου. 
Μία (1) θέση κλάδου ΤΕ5 Τεχνολόγου - Τοπογράφου 
Μηχανικού. 

Μία (1) θέση κλάδου ΤΕ19 Πληροφορικής - Ηλεκτρο¬ 
νικών. 

Γ Κατηγορία ΔΕ (υπάρχουσες και υπό σύσταση) 

Είκοσι οκτώ (28) θέσεις κλάδου ΔΕΙ Διοικητικού. 

Μία (1) θέση κλάδου ΔΕ2 Επόπτου Καθαριότητας. 

Μία (1) θέση κλάδου ΔΕ5 Εργοδηγού δομικών έργων. 
Μία (1) θέση κλάδου ΔΕ6 Σχεδιαστών. 

Τέσσερις (4) θέσεις κλάδου ΔΕ15 Εισπρακτόρων. 

Δύο (2) θέσεις κλάδου ΔΕ14 Ελεγκτών Εσόδων - 
Εξόδων. 

Δύο (2) θέσεις κλάδου ΔΕ27 Ηλεκτροτεχνιτών. 

Τρεις (3) θέσεις κλάδου ΔΕ28 Χειριστών μηχανημάτων 
έργων. 

Δέκα πέντε (15) θέσεις κλάδου ΔΕ29 Οδηγών. 

Δέκα πέντε (15) θέσεις κλάδου ΔΕ30 Τεχνιτών. 

(εννέα υδραυλικοί, δύο ελαιοχρωματιστές, ένας σιδη¬ 
ρουργός, ένας γενικών οικοδομικών εργασιών, ένας ξυ¬ 
λουργός, ένας μηχανικός αυτοκινήτων). 

Δ. Κατηγορία ΥΕ (υπάρχουσες και υπό σύσταση) 

Δύο (2) θέσεις ΥΕ1 Κλητήρων, θυρωρών, γενικών καθη¬ 
κόντων. 

Εβδομήντα (70) θέσεις εργατών ΥΕ 16 εκ των οποίων: 
Τριάντα (30) θέσεις εργατών καθαριότητας, οκτώ (8) 
θέσεις εργατών ύδρευσης, οκτώ (8) θέσεις φυλάκων - νυ¬ 
κτοφυλάκων εργατών Κοιμητηρίων, οκτώ (8) θέσεις ερ¬ 
γατών κήπων, οκτώ (8) θέσεις καταμετρητών ύδρευσης, 
τέσσερις (4) θέσεις καθαριστριών, τέσσερις (4) θέσεις ερ¬ 
γατών αποχέτευσης. 

Ε. Κατηγορία ειδικών θέσεων 
Μία (1) θέση Ειδικού Συνεργάτη. 

Μία (1) θέση δικηγόρου (άρθρα 245 και 248 Ν. 1188/81). 
ΣΤ Προσωρινές θέσεις Μονίμων Υπαλλήλων 
α. Διοικητικών: Δύο (2) θέσεις κλάδου ΠΕΙ. 
β. Καθηγητών: Μία (1) θέση κλάδου ΠΕ10. 
γ. Διοικητικών: Εννέα (9) θέσεις κλάδου ΔΕΙ. 
δ. Οικονομική Υπηρεσία κλάδου ΤΕ17 δύο (2) θέσεις, 
ε. Τεχνική Υπηρεσία κλάδου ΤΕ5 μία (1) θέση, 
στ. Υδραυλικοί ΔΕ30 έξι (6) θέσεις, 
ζ. Εργάτες ύδρευσης κλάδου ΥΕ16 δέκα τέσσερις (14) 
θέσεις. 

η. Οδηγοί κλάδου ΔΕ29 πέντε (5) θέσεις, 
θ. Εργάτες καθαριότητας, αποχέτευσης και κήπων κλά¬ 
δου ΥΕ 16 είκοσι έξι (26) θέσεις. 

Παρατήρηση: Μετετάγησαν μία (1) υπάλληλος ΔΕΙ 
Διοικητικού και μία (1) υπάλληλος ΥΕ16 εργάτρια ύδρευ¬ 
σης στο Υπ. Οικονομικών, και ένας (1) εργάτης ύδρευσης 
στον κλάδο ΔΕΙ. 

Συνταξιοδοτήθηκαν: Ένας (1) οδηγός, ένας (1) εργάτης 

αποχέτευσης, ένας (1) εργάτης καθαριότητας και ένας 
(1) υδραυλικός και ένας (1) εργάτης ύδρευσης. 

Ζ. Κατηγορία ΔΕ23 

Τέσσερις (4) θέσεις κλάδου ΔΕ23 Ειδικού προσωπικού. 
Προσόν διορισμού: Απολυτήριο Λυκείου ή εξαταξίου 
Γυμνασίου ή άλλης ισότιμης σχολής. 

Ειδικά προσόντα: α. Ανάστημα Ανδρών τουλάχιστον 
1,70 μ. γυναικών 1,65 μ. β. Γ ενική φυσική ικανότητα, πνευ¬ 
ματικά και ψυχικά προσόντα ανταποκρινόμενα στις απαι¬ 
τήσεις της ειδικής αυτής υπηρεσίας και γ. Άδεια ικανότη¬ 
τας οδηγού αυτοκινήτου. 

Η. Προσωπικό με σχέση εργασίας ιδιωτικού Δικαίου αο¬ 
ρίστου χρόνου, 
α. Μία (1) θέση (Διοικητικού) 
β. Μία (1) θέση (υδραυλικού) 
γ. Τρεις (3) θέσεις (εργατών ύδρευσης) 
δ. Έξι (6) θέσεις εργατών καθαριότητας και κήπων, τέσ¬ 
σερις (4) καθαριότητας και δύο (2) κήπων 
στ. Μία (1) θέση καθαρίστριας μερικής απασχόλησης 
Παρατήρηση: Συνταξιοδοτήθηκανδύο (2) οδηγοί, ένας 
(1) εργάτης κήπων και δύο (2) εργάτες καθαριότητας, ε¬ 
νώ ένας εργάτης καθαριότητας απεβίωσε. Μετετάγη έ¬ 
νας (1) εργάτης καθαριότητας στο Δήμο Θεσσαλονίκης. 

Προσωπικό με σχέση εργασίας ιδιωτικού δικαίου αορί¬ 
στου χρόνου (Ν. 2266/94). 
α. Μία (1) θέση (Διοικητικού) 
β. Μία (1) θέση (Υδραυλικού) 
γ. Τρεις (3) θέσεις (οδηγών) 
δ. Έξι (6) θέσεις (εργατών καθαριότητας) 
ε. Μία (1) θέση (καθαρίστριας) 

Οι ανωτέρω θέσεις της παραγράφου ΣΤ που θα καταρ- 
γούνται θα μετατρέπονται σε θέσεις του αντιστοίχου κλά¬ 
δου μονίμου προσωπικού. Οι θέσεις της παραγράφου Η, 
καταργούνται αυτοδίκαια μόλις κενωθούν με οποιοδήπο- 
τετρόπο. 

Άρθρο 4 

Για το διορισμό, τα τυπικά προσόντα, τα καθήκοντα, 
τους περιορισμούς, το χρόνο δουλειάς, την αστική ευθύ¬ 
νη, τα δικαιώματα, τις άδειες, τις μεταβολές, τις υπηρε¬ 
σιακές καταστάσεις, τις ηθικές αμοιβές, τα πειθαρχικά α¬ 
δικήματα, τις ποινές, την λύση της υπαλληλικής σχέσης, 
την ιατροφαρμακευτική και νοσοκομειακή περίθαλψη, τα 
έξοδα κηδείας των μονίμων υπαλλήλων που προβλέπο- 
νται από τον οργανισμό αυτό, ρυθμίζονται από τις διατά¬ 
ξεις του Ν. 1188/81, του Ν. 1586/86, του Ν. 2190/94, του 
Ν. 2307/95 και όλω των νόμων που εκδίδονται και έχουν ε¬ 
φαρμογή στο προσωπικό των ΟΤΑ. 

Αρθρο 5 

Οι προϊστάμενοι των Οργανικών Μονάδων (Δ/νσεως 
Τμημάτων) ορίζονται σύμφωνα με τις διατάξεις του άρ¬ 
θρου 36 του Ν. 2190/86 και θα παρέχονται: 

1. Για τις διευθύνσεις Διοικητικών και Οικονομικών υπη¬ 
ρεσιών και για τα τμήματα διοίκησης, δημοτικής κατά¬ 
στασης, προσόδων, λογιστηρίου από υπαλλήλους των 
κλάδων ΠΕ 1, ΤΕ 17 και ΔΕ 1. 

2. Για τη Δ/νση Τεχνικών Υπηρεσιών από υπαλλήλους 
των κλάδων ΠΕ 3, ΠΕ4, ΠΕ 6 και αν δεν υπάρχουν, από υ¬ 
παλλήλους κλάδων ΤΕ 3, ΤΕ 4 και ΤΕ 5. 

3. Για τα τμήματα της Δ/νσης τεχνικών υπηρεσιών αρχι¬ 
τεκτονικού σχεδιασμού - έργων υποδομής και πολεοδο- 
μικών εφαρμογών από υπαλλήλους κλάδων ΠΕ 3, ΠΕ 4, 
ΠΕ 6, ΤΕ 3, ΤΕ 4 και ΤΕ 5. 

4. Γ ια το τμήμα καθαριότητας και ηλεκτρομηχανολογι- 
κού εξοπλισμού της Δ/νσης ΤΥ από υπαλλήλους του 
Κλάδου ΤΕ 4 και αν δεν υπάρχουν από υπαλλήλους του 
κλάδου ΔΕ 1 ή ΔΕ 2. 

5. Για το τμήμα ύδρευσης της Δ/νσης Τ.Υ. από υπαλλή¬ 
λους των κλάδων ΤΕ 3, ΤΕ 5 και αν δεν υπάρχουν από υ¬ 
παλλήλους του κλάδου ΔΕ 1. 


Άρθρο 6 

1. Ειδικός Συνεργάτης 

Παρέχει συμβουλές και διατυπώνει εξειδικευμένες γνώ¬ 
μες γραπτά και προφορικά για τον συγκεκριμένο τομέα 
δραστηριοτήτων του Δήμου που του έχει ζητηθεί, τον ο¬ 
ποίο έχει ορισθεί να εξυπηρετήσει. 

Το συμβουλευτικό του έργο απευθύνεται προς τον 
Δήμαρχο, το Δημοτικό Συμβούλιο και την Δημαρχιακή 
Επιτροπή, ανάλογα με τις αρμοδιότητέςτου. 

Οι αρμοδιότητες και τα καθήκοντα κάθε Υπηρεσιακής 
Μονάδας, ορίζονται ως κατωτέρω: 

2. Διεύθυνση Διοικητικών Υπηρεσιών. 

Ο Διευθυντής των Διοικητικών Υπηρεσιών, προΐσταται 
του προσωπικού του Δήμου που υπάγεται στην Δ/νση αυ¬ 
τή. Παρακολουθεί τη Νομοθεσία και τη Νομολογία που 
ενδιαφέρει το Δήμο και ενημερώνει τις Δημοτικές υπηρε¬ 
σίες με ερμηνευτικές εγκυκλίους, ελέγχει και εποπτεύει 
το προσωπικό των Διοικητικών υπηρεσιών και παρέχει ο¬ 
δηγίες και κατευθύνσεις. Παίρνει, αποσφραγίζει και χα¬ 
ρακτηρίζει την αλληλογραφία και την στέλνει στις αρμό¬ 
διες υπηρεσίες, δια μέσου του γραφείου Πρωτοκόλλου. 

Τηρεί το εμπιστευτικό πρωτόκολλο και συντάσσει τις 
εκθέσεις του προσωπικού που υπάγεται σ’ αυτή την διεύ¬ 
θυνση. 

Θεωρεί όλα τα καταρτιζόμενα από τις Διοικητικές υπη¬ 
ρεσίες έγγραφα, μονογράφει στα σχέδια αυτών, πριν τα 
υπογράψει ο Δήμαρχος, 

1. Τμήμα Διοίκησης 

α. Γ ραφείο Προσωπικού 

Τηρείτο Μητρώο των υπαλλήλων του Δήμου, διεκπε- 
ραιώνει κάθε εργασία που αφορά τους διορισμούς, προ¬ 
αγωγές, κ ανονικές άδειες, μεταθέσεις, πειθαρχικές ποι¬ 
νές, απολύσεις, άδειες αναρρωτικές, έξοδα κηδείας, χο¬ 
ρήγηση μισθοδοτικών κλιμακίων κ.λ.π. των υπαλλήλων. 
Τηρεί τους ατομικούς φακέλλους όλου του προσωπικού. 
Ασχολείται με την μελέτη και την εφαρμογή των συλλογι¬ 
κών συμβάσεων εργασίας και δίνει κάθε αναγκαία πληρο¬ 
φορία για την σωστή εφαρμογή αυτών. 

Ασχολείται με την σύνταξη των απαιτουμένων δικαιολο- 
γητικών για την απονομή σύνταξης στους υπαλλήλους. 

β. Γραφείο Πρωτοκόλλου - Διεκπεραίωσης - Αρχείου. 

Ασχολείται με την παραλαβή, πρωτοκόλληση, ευρετη- 
ρίαση και συσχέτιση των εισερχομένων εγγράφων καιτη- 
ρεί τα πρωτότυπα στο Αρχείο. 

Επιμελείται της τήρησης του Γενικού Αρχείου του 
Δήμου και υποβάλλει προτάσεις για εκκαθάριση αυτών 
που κρίνονται άχρηστα. Ασχολείται με την διεκπεραίωση 
της αλληλογραφίας. Από τον προϊστάμενο του γραφείου, 
βεβαιώνεται το γνήσιο της υπογραφής της Δημοτικής 
Αρχής. 

γ. Γ ραφείο Εκπαίδευσης - Άθλησης. 

Ασχολείται με κάθε θέμα σχετικό με την υλοποίηση του 
Ν. 1566/85, που αναφέρεται στις αρμοδιότητες των Δή¬ 
μων στη Δημόσια Πρωτ/θμια και Δευτ/θμια Εκπαίδευση. 

Ασχολείται με τη διοργάνωση προγραμμάτων άθλησης 
των δημοτών. Διενεργεί εσωτερικούς αγώνες, φροντίζει 
για την καθαριότητα του περιβάλλοντος χώρου των γυ¬ 
μναστηρίων. Φροντίζει για την τήρηση της τάξης, ενημε¬ 
ρώνει για τα προγράμματα άθλησης. 

δ. Γ ραφείο Γ ραμματείας Δημοτικών οργάνων (Δημοτι¬ 
κού Συμβουλίου Δημαρχιακής Επιτροπής). 

Βοηθά τον Πρόεδρο του Δημοτικού Συμβουλίου στην 
κατάρτιση της ημερήσιας διάταξης του Δημοτικού 
Συμβουλίου και την κοινοποιεί σύμφωνα με τις διατάξεις 
του κώδικα Δήμων και Κοινοτήτων. Τηρεί τα πρακτικά των 
συνεδριάσεων. Υποβάλλει αντίγραφα των αποφάσεων 
στην αρμόδια διοικητική αρχή, για τον έλεγχο της νομιμό¬ 
τητας. Τηρεί ευρετήριο αποφάσεων. Τηρεί τα πρακτικά 
της Δημαρχιακής επιτροπής, που συντάσσει τις αποφά- 

σεις της για υποβολή στις αρμόδιες αρχές. Καταχωρεί τα 
πρακτικά στο ειδικό βιβλίο. 

2. Τμήμα Δημοτικής Κατάστασης. 

α. Γραφείο Μητρώου Αρρένων - Στρατολογίας - 
Ιθαγένειας - Δημοτολογίων. 

Συντάσσει κάθε χρόνο τα Μητρώα Αρρένων. Ασχολείται 
με τις εγγραφές ξένων, που αποκτούν την Ελληνική 
Ιθαγένεια, τις διαγραφές λόγω θανάτου, διορθώσεις ε¬ 
πωνύμων, κυρίων ονομάτων, πατρονύμων, μητρονύμων, 
έτους γεννήσεως και την σύνταξη των στρατολογικών πι¬ 
νάκων. Ασχολείται επίσης με τις μεταβολές του 
Δημοτολογίου (διαγραφές λόγω θανάτου, διαζεύξεις, με¬ 
ταδημοτεύσεις, εγγραφές γεννήσεων κ. λ. π.). Εκδίδει όλα 
τα πιστοποιητικά που προβλέπονται απ’ το Νόμο. 

β. Γραφείο Εκλογικών - Ο.Γ.Α. 

Παραλαμβάνει τα δικαιολογητικά για την έκδοση των ε¬ 
κλογικών βιβλιαρίων, τα υποβάλλει στην Νομαρχία και τα 
παραδίδει στους δικαιούχους, μετά τη διεκπεραίωση και 
επιστροφή τους απ' τη Νομαρχία. 

Έχει ακόμα την ευθύνη της διεξαγωγής των εκλογών. 
Τηρεί αντίγραφα εκλογικών καταλόγων. 

Διεκπεραιώνει κάθε εργασία σχετική με την Ο.Γ.Α. (α¬ 
σφάλιση, συντάξεις κ.λ.π.). 

γ. Γ ραφείου Ληξιαρχείου - Πολιτικών Γ άμων. 

Τηρεί τα ληξιαρχικά βιβλία (γεννήσεων - γάμων - θανά¬ 
των) και καταχωρεί σ’ αυτά τα σχετικά ληξιαρχικά γεγο¬ 
νότα. 

Τηρεί τα βιβλία πρωτοκόλλου, τα ευρετήρια και τους 
φακέλλους των ληξιαρχικών γεγονότων. Εκδίδει αντίγρα¬ 
φα, αποσπάσματα και βεβαιώσεις από τα ληξιαρχικά βι¬ 
βλία. Ασχολείται με κάθε θέμα που αφορά στη διαδικασία 
τέλεσης πολιτικών γάμων. 

3. Διεύθυνση Οικονομικών Υπηρεσιών. 

Ο Διευθυντής των Οικονομικών Υπηρεσιών προΐσταται 
του προσωπικού του Δήμου που υπάγεται στη Διεύθυνση 
αυτή. 

Επιμελείται παντός θέματος της υπηρεσίας του, που δε 
μπορεί να διευθετηθεί σε επίπεδο γραφείου ή τμήματος 
και συντάσσειτις εκθέσεις του προσωπικού που υπάγεται 
στη Διεύθυνσή του. 

Παρέχει τις αναγκαίες οδηγίες στο προσωπικό του ο¬ 
ποίου προΐσταται, για την ακριβή εκτέλεση της αποστο¬ 
λής του. Θεωρεί όλα τα καταρτιζόμενα απ’ τις υπηρεσίες 
της οργανικής μονάδας που προΐσταται έγγραφα, μον- 
γράφοντας τα σχέδιά του πριντα υπογράψει ο Δήμαρχος. 

Φροντίζει σε συνεργασία με τις άλλες υπηρεσίες του 
Δήμου, για την κατ’ έτος σύνταξη του προϋπολογισμού, 
βάσει των οικονομικών στοιχείων και των τεχνικών δεδο¬ 
μένων, καθώς επίσης και του απολογισμού. 

Εποπτεύει και ελέγχει το προσωπικό της Διεύθυνσης 
αυτής και παρέχει οδηγίες και κατευθύνσεις για τη σωστή 
λειτουργία της. 

1.Τμήμα προσόδων 

α. Γ ραφείο βεβαίωσης φόρων - τελών και δικαιωμάτων. 

Ασχολείται με τη διαδικασία της βεβαίωσης φόρων - τε¬ 
λών και δικαιωμάτων. Καταρτίζει τους βεβαιωτικούς κα¬ 
ταλόγους και τους στέλνει στον ειδικό ταμία, σύμφωνα με 
τις σχετικές διατάξεις «περί οικονομικής διοίκησης και λο¬ 
γιστικού Δήμων και Κοινοτήτων». 

Παίρνει τις εκθέσεις ελέγχου των αρμοδίων εξωτερικών 
οργάνων του Δήμου και αξιοποιεί αυτές. 

Εισηγείται την επιβολή, κατάργηση, μείωση των παρα¬ 
πάνω φόρων, τελών και δικαιωμάτων και ειδικότερα ελέγ¬ 
χει την έκταση των χώρωνπου χρησιμοποιούνται και προ¬ 
βαίνει σε περίπτωση διαπίστωσης χρήσης των χώρων χω¬ 
ρίς άδεια του Δήμου ή μεγαλύτερης έκτασης ή χρόνου σε 
σχέση με την άδεια που δόθηκε στη σύνταξη βεβαιωτικού 
καταλόγου μετά από απόφαση του Δημάρχου και σύμ¬ 
φωνα με τις διατάξεις που ισχύουν κάθε φορά για τη βε¬ 


βαίωση των εσόδων του Δήμου. 

Επιμελείται τη βεβαίωση του τέλους διαφήμισης, παίρ¬ 
νει και ελέγχειτις αιτήσεις, εκδίδει τις σχετικές άδειες και 
υπολογίζει το τέλος που αναλογεί, σύμφωνα με τη κείμε¬ 
νη νομοθεσία. 

Παίρνει και καταχωρεί σε ειδικό βιβλίο τις προσφυγές 
που υποβάλλονται απ’ τους φορολογούμενους, συντάσ¬ 
σει τις αντίστοιχες εκθέσεις του άρθρου 5 παρ. 2 του Ν. 
25/76 και τις επισυνάπτει στις δικογραφίες με όλα τα σχε¬ 
τικά που αφορούν τη βεβαίωση. 

Επιμελείται και παρακολουθεί την άσκηση ή μη των ε¬ 
φέσεων σε συνεργασία με το γραφείο του Νομικού 
Συμβουλίου καιτης Δημαρχιακής Επιτροπής, ενημερώνει 
το σχετικό βιβλίο προσφυγών και τηρεί αρχείο αποφά¬ 
σεων διοικητικών δικαστηρίων και αρχείο δικογραφιών. 

Παρίσταται ως εκπρόσωπος του Δημάρχου στο 
Διοικητικό Δικαστήριο για την υπεράσπιση των συμφερό¬ 
ντων του Δήμου. 

β. Γ ραφείο ιδίας Τ αμειακής Υπηρεσίας. 

Η Ταμειακή Υπηρεσία του Δήμου διεξάγεται σύμφωνα 
με τις διατάξεις του Κώδικα της περί Δήμων και 
Κοινοτήτων Νομοθεσίας και του Διατάγματος περί λογι¬ 
στικού των Δήμων και Κοινοτήτων. 

Η Ταμειακή υπηρεσία του Δήμου, εποπτεύεται αμέσως 
απ' τα αρμόδια σύμφωνα με το Νόμο και τον παρόντα κα¬ 
νονισμό όργανα του Δήμου. 

Διεξάγει με τη Διεύθυνση και προσωπική ευθύνη του 
Δημοτικού Ταμία και με τα ειδικά για τον σκοπό αυτό ορι¬ 
ζόμενα εισπρακτορικά και διαχειριστικά όργανα, την 
Ταμειακή Υπηρεσία του Δήμου. 

Διεξάγει όλες τις εισπράξεις και πληρωμές του Δήμου. 
Εκδίδει τις παραγγελίες για αναγκαστικές κατασχέσεις 
κινητής ή ακίνητης περιουσίας. Λογοδοτεί στο ελεγκτικό 
συνέδριο. Υπέχει έναντι του Δήμου, τις ευθύνες που υπέ¬ 
χει ο Δημόσιος Ταμίας του Δημοσίου. 

γ. Γ ραφείο Δημοτικών Νεκροταφείων. 

Επιμελείται την τήρηση των εκάστοτε ισχυόντων κανο¬ 
νισμών λειτουργίας των Νεκροταφείων και μεριμνά για 
την εφαρμογή των εκάστοτε ισχυουσών υγειονομικών 
διατάξεων, ενεργεί για τη βεβαίωση και είσπραξη των 
προβλεπομένων υπό των κανονισμών λειτουργίας δικαιω¬ 
μάτων. 

Εκτελεί κάθε άλλη υπηρεσία που προβλέπεται από τον 
κανονισμό. Παρακολουθεί τη δόμηση των τάφων οικογε¬ 
νειακών και τριετούς χρήσης, από τυς ιδιώτες εργολή¬ 
πτες. Προγραμματίζει και υποδεικνύει το άνοιγμα τάφων. 
Παρακολουθεί και εποπτεύειτην καθαριότητα του οστεο- 
φυλακείου και γενικά του χώρου όλων των εγκαταστάσε¬ 
ων (ύδρευσης - ηλεκτροφωτισμού - αποχέτευσης κ.λπ.). 

Εποπτεύει τους εργάτες Νεκροθάφτες που πραγματο¬ 
ποιούν τις υπηρεσιακές και μη εκταφές, καθώς και τις τα¬ 
φές των νεκρών, ως επίσης και τη συγκέντρωση και φύ¬ 
λαξη των μαρμάρων που προέρχονται απ' τις εκταφές. 

Επίσης, τηρεί όλα τα βιβλία που προβλέπονται απ’ το 
Νόμο. Συγκεντρώνει τα απαραίτητα βεβαιωτικά στοιχεία 
για την έκδοση της οίκοθεν εντολής και τη βεβαίωση των 
εσόδων και φροντίζει για την αποστολή αυτών στην 
Κεντρική υπηρεσία του Δήμου. 

2. Τμήμα Λογιστηρίου. 

α. Γ ραφείο Προϋπολογισμού - Απολογισμού 

Καταρτίζει σε συνεργασία με τις αρμόδιες υπηρεσίες 
του Δήμου τον Προϋπολογισμό και την εισηγητική έκθεση 
αυτού. 

Παρακολουθεί γενικά την πορεία εκτέλεσης του προϋ¬ 
πολογισμού, εισηγείται την αναμόρφωση αυτού με την 
εγγραφή νέων εσόδων την ενίσχυση των ανεπαρκών και 
τη δημιουργία νεώνπιστώσεων. 

Κάνει κάθε συνεργασία που αφορά σε θέματα προϋπο¬ 
λογισμού, τις προβλέψεις για την έκβαση από την πορεία 

εκτέλεσής του. Καταρτίζει τον απολογισμό εσόδων - εξό¬ 
δων του Δήμου στο τέλος κάθε οικονομικού έτους σε συ 
νεργασία με το Δημόσιο Ταμείο Κορωπίου, για την υπο¬ 
βολή του στα αρμόδια όργανα. 

β. Γραφείο εκκαθάρισης εντολών δαπανών - Μισθοδο¬ 
σία. 

Μελετά και εισηγείται μέτρα για τη βελτίωση του προϋ¬ 
πολογισμού που αφορά το σκέλος των εσόδων για την 
καλυτέρευση των οικονομικών του Δήμου. 

Ενημερώνει τον προϊστάμενο του τμήματος για την α¬ 
νάγκη αναμόρφωσης του προϋπολογισμού. 

Τηρεί τα προβλεπόμενα απ' το Νόμο λογιστικά βιβλία 
και κάθε άλλο βοηθητικό βιβλίο ή έντυπο γενικά, που υπο¬ 
δεικνύεται ή εγκρίνεται από τη διεύθυνση του Δήμου. 
Καταχωρεί στα οικεία βιβλία τις χορηγούμενες με τον 
προϋπολογισμό κάθε λογής πιστώσεις και ενημερώνει με 
ειδική κατάσταση τον προϋπολογισμό του τμήματος. 

Συγκεντρώνει και καταχωρεί στα οικεία λογιστικά βιβλία 
τα αποτελέσματα απ' την εκτέλεση του σκέλους των εξό¬ 
δων προϋπολογισμού. 

Επιμελείται την καταχώρηση στο βιβλίο αναλαμβανό¬ 
μενων υποχρεώσεων κάθε έκθεσης δαπάνης που έχει συ¬ 
νταχθεί σύμφωνα με το Νόμο. 

Ενεργεί την απόδοση λογαριασμού από το Δήμαρχο 
στο Δημοτικό Συ μβούλιο για τα έργα ή τις προμήθειες που 
εκτελούνται χωρίς δημοπρασία μέσα στις προθεσμίες 
που ορίζει ο νόμος. Τηρεί ειδικό αρχείο προϋπολογισμών 
και απολογισμών του Δήμου, με όλες τις συναφείς απο¬ 
φάσεις. 

Ενεργεί για τη βεβαίωση των καταλογιστικών αποφάσε¬ 
ων των αρμοδίων διοικητικών αρχών, σε βάρος κάθε υπο¬ 
λόγου καθώς και την απόδοση εισπραττομένων αχρεώ- 
στητα, τηρώντας βιβλίο σχετικών αποφάσεων. Συντάσσει 
τις μισθοδοτικές καταστάσεις. Ενεργεί την εκκαθάριση 
και εντολή δαπανών. Ελέγχει τη νομιμότητα και την πλη¬ 
ρότητα των δικαιολογητικών και των παραστατικών στοι¬ 
χείων γενικά κάθε δαπάνης, καθώς και την είσπραξη ανά¬ 
λογης πίστωσης στον προϋπολογισμό και εκδίδει τα χρη¬ 
ματικά εντάλματα πληρωμής, τα οποία μετά την 
υπογραφή από τον προϊστάμενο του τμήματος και από τα 
άλλα αρμόδια όργανα του Δήμου, παραδίδει με ειδικό βι¬ 
βλίο στο Ταμείο, για την πιο πέρα προώθησή τους. 

Συντάσσει τις εισηγήσεις των θεμάτων αρμοδιότητας, 
προς το Δημοτικό Συμβούλιο ή τη Δημαρχιακή Επιτροπή, 
πριν περιληφθούν στην ημερήσια διάταξη. 

4. Διεύθυνση Τεχνικών Υπηρεσιών 
Διευθυντής Τεχνικών Υπηρεσιών. 

Συντονίζει τις εργασίες όλων των γραφείων και τμημά¬ 
των της Τεχνικής Υπηρεσίας, παρέχοντας αναγκαίες οδη¬ 
γίες και εντολές, με σκοπό τη σωοτή (και σύμφωνα με τις 
γενικότερες κατευθύνσεις και επιλογές της διοίκησης του 
Δήμου) λειτουργία και αποδοτικότητα. 

Καταρτίζει σχέδιο τεχνικού προγράμματος, θεωρεί τις 
συνταχθείσες μελέτες, φροντίζει για τη διενέργεια δια¬ 
γωνισμών, παρακολουθεί την υλοποίηση του Τεχνικού 
Προγράμματος, ελέγχει την πορεία και το ρυθμό εκτε- 
λουμένων έργων, το έντεχνο της κατασκευής, προε¬ 
δρεύει τεχνικών επιτροπών, εκδίδει άδειες τομών σε 
Ο.Κ.Ω. εισηγείται τροποποίηση Τεχνικού προγράμματος, 
παρακολουθεί την εξέλιξη προγραμματισθέντων από άλ¬ 
λους φορείς ΥΠΕΧΩΔΕ, ΕΥΔΑΠ κ.λπ.) έργων. 

Επιλαμβάνεται για κάθε Τεχνικό θέμα, σύμφωνα με όσα 
ορίζουν οι διατάξεις Ν.Δ. και Π.Δ. «περί εκτέλεσης 
Δημοτικών έργων και προμηθειών, Σχεδίου Πόλης, ΕΠΑ 
κ.λπ.). 

α. Γραφείο Διοικητικής υποστήριξης Δ/νσης Τεχνικών 
Υπηρεσιών. 

Διενεργείται η καθημερινή αλληλογραφία και τηρείται 
το αρχείο. Καταγράφονται αιτήματα δημοτών τηλεφωνι¬ 
κά, γραπτά προφορικά και προωθούνται κατά το δυνατόν 


για επίλυση. Τηρείται βιβλίο Μελετών, φάκελλοιπαραλη- 
φθέντων έργων κ.λπ. 

β. Γραφείο προμηθειών - Διαγωνισμών έργων του 
Δήμου και προσόδων από ανταποδοτικά έργα. 

Τηρείται η διαδικασία προμηθειών, σύμφωνα με τις ι- 
σχύουσες διατάξεις (δημοσιεύσεις, διαγωνισμοί, αποφά¬ 
σεις εγκρίσεων, συμφωνητικά κ.λπ.). Το ίδιο ισχύει και για 
τις δημοπρασίες των έργων, καταμετρήσεις, καταστά¬ 
σεις, βεβαιώσεις, ειδοποιήσεις, διαδικασία εισπράξεις, 
διακανονισμού κ.λπ. 

γ. Γραφείο Μηχανογραφικής εξυπηρέτησης. 

Εφαρμογές της πληροφορικής στις υπηρεσίες του 
Δήμου. Υποστήριξη όλων των υπηρεσιών του Δήμου που 
θα χρησιμοποιήσουν Η/Υ (Μητρώα Αρρένων, 
Δημοτολόγιο, Χρεώσεις, Μισθοδοσία κ.λπ.). 
δ. Γραφείο διαχείρισης υλικών αποθηκών. 

Είναι υπεύθυνο για τη διαχείριση όλων των υλικών που 
χρησιμοποιεί ο Δήμος, εισηγείται την αγορά των υλικών, 
τηρεί μητρώο υλικών κ.λπ. 

1. Τμήμα Αρχιτεκτονικού Σχεδιασμού και έργων υποδο- 

μής. 

α. Γ ραφείο Αρχιτεκτονικών Μελετών - επιβλέψεων έργων. 
Φροντίζει για τη σύνταξη των Αρχιτεκτονικών Μελετών, 
όλων των προβλεπομένων στο Τεχνικό Πρόγραμμα 
Οικοδομικών έργων, μελέτες εξωραϊσμού τηςπόλης, δια¬ 
μόρφωση κοινοχρήστων χώρων κ.λπ. Επιβλέπει τη σωστή 
εφαρμογή των Αρχιτεκτονικών Μελετών επιμελείται για 
την παροχή αναγκαίων οδηγιών προς του κατασκευαστές 
- εργολάβους, τηρεί φακέλλους έργων, σύμφωνα μετά ό¬ 
σα ορίζουν οι ισχύουσες διατάξεις. 

β. Γ ραφείο οδοποιίας - όμβριων και ακαθάρτων - αυτε¬ 
πιστασίες και συντηρήσει ς έργων. 

Συντάσσει μελέτες οδοποιίας και απορροής όμβριων 
και ακαθάρτων, επιβλέπει τα αντίστοιχα έργα, συνεργά¬ 
ζεται με Ο.Κ.Ω. για έργα τους που εκτελούνται στην πε¬ 
ριοχή του Δήμου. Εκδίδει άδειες τομών, συντηρεί και α- 
ποκαθιστά φθορές οδοστρωμάτων, πλακοστρώσεων 
κ.λπ. 

Συντάσσει μελέτες αποχέτευσης, επιβλέπει την κατα¬ 
σκευή των αποχετευτικών έργων, συνεργάζεται με την 
ΕΥΔΑΠ, συνεργάζεται με το γραφείο προσόδων για τις 
χρεώσεις ακινήτων και γενικά επιμελείται για την απρό¬ 
σκοπτη λειτουργία του δικτύου αποχέτευσης της πόλης. 

Με δεδομένο το εργατοτεχνικό προσωπικό, επιμελείται 
τη συντήρηση και αυτεπιστασία φθορών στις εγκαταστά¬ 
σεις Παιδικών χαρών, κοινοχρήστων χώρων, κτιριακών 
έργων (σχολικά κτίρια, αθλητικές εγκαταστάσεις και κτί¬ 
ρια που στεγάζονταιτα Ν.Π.του Δήμου). Συνεργάζεται με 
το γραφείο προμηθειών για την προμήθεια υλικών, εξαρ¬ 
τημάτων, οργανώνει τα συνεργεία, παρακολουθεί την ε¬ 
ξέλιξη των έργων, συντάσσει επιμετρήσεις, κλείνει φα¬ 
κέλλους δαπανών κ.λπ. 

2. Τμήμα Πολεοδομικών Εφαρμογών 
α. Γραφείο αποτυπώσεων και πράξεων αναλογισμού. 
Εφαρμογές σχεδίου πόλης, αποτυπώσεις, υλοποίηση 
πράξεων αναλογισμού, προσκυρώσεων κ.λπ. 

β. Γραφείο ΕΠΑ τροποποιήσεων - κυκλοφοριακές ρυθ¬ 
μίσεις - προστασίας περιβάλλοντος - συντηρηση και ανά¬ 
πτυξη πρασίνου. 

Ασχολείται με θέματα ΕΠΑ συνεργασία με πολεοδομία 
ΥΠΕΧΩΔΕ, επίβλεψη πράξεων εφαρμογής, τροποποιή¬ 
σεις ρυμοτομικού σχεδίου, τήρηση διαδικασίας. 
Κυκλοφοριακές ρυθμίσεις, εφαρμογή - υλοποίηση κυκλο- 
φοριακών μελετών, συνεργασία με Οργανισμό Αθήνας 
και ΥΠΕΧΩΔΕ. 

Οικολογικές μελέτες, επιβλέψεις, μετρήσεις ρύπων, 
προγράμματα αναβάθμισης ποιότητας ζωής, οικολογική 
προστασία κ.λπ. 

Μελέτες ανάπτυξης πρασίνου, συντήρηση υπάρχοντος 
πρασίνου στις πλατείες και κοινοχρήστους χώρους. 

Οργάνωση συνεργείων, υλοποίηση μελετών κ.λπ. 

3. Τμήμα καθαριότητας και ηλεκτρομηχανολογικού ε¬ 
ξοπλισμού. 

α. Γραφείο κίνησης, καυσίμων, λιπανπκών, προγραμμα¬ 
τισμού και αποκομιδής απορριμάτων. 

Εντολές κίνησης, μέριμνα συντήρησης και λειτουργία 
μηχανολογικού εξοπλισμού, απορριματοφόρα, σάρω- 
θρα, υδροφόρες, πλυντήρια κ.λπ. Πρόγραμμα αποκομι¬ 
δής απορριμάτων, τομείς καθαριότητας, συντονισμός 
συνεργείων εργατών καθαριότητας, μελέτες περισυλλο¬ 
γής και αποκομιδής απορριμμάτων. Άσκηση διαρκούς ε- 
ποπτείας. 

β. Γ ραφείο Μελετών - συντήρησης ηλεκτρολογικών έρ¬ 
γων. Δημοτικός ηλεκτροφωτισμός, συντήρηση, επέκτα¬ 
ση, έλεγχος - λειτουργία ηλεκτρολογικών έργων και ε¬ 
γκαταστάσεων σε πλατείες, κτιριακές εγκαταστάσεις 
κ.λπ. 

4. Τμήμα ύδρευσης. 

α. Γ ραφείο προγραμματισμού - τοποθέτησης παροχών 
και επέκτασης συντήρησης δικτύου. 

Συντάσσει το πρόγραμμα των υλικών που χρησιμοποι¬ 
ούνται στην ύδρευση, δίνει τις προδιαγραφές αυτών στο 
τμήμα των διαγωνισμών, προγραμματίζει την τοποθέτη¬ 
ση των νέων παροχών, τη συντήρηση και επέκταση του δι¬ 
κτύου, εγκρίνει τηντοποθέτηση των νέων παροχών, 
β. Γ ραφείο καταμετρήσεων και εκδόσεως καταλόγων. 
Αντικείμενο του γραφείου αυτού είναι οι λήψεις των εν¬ 
δείξεων των παροχών, η σύνταξη και προώθηση των δελ¬ 
τίων φθορών και παροχών στους τεχνικούς της ύδρευσης 
και η έκδοση και προώθηση καταλόγων είσπραξης. 

Αυτοτελή Γ ραφεία 

1. Γραφείο Δημάρχου - Αντιδημάρχων - Τύπου και 
Δημοσίων Σχέσεων. 

α. Διεξάγει κάθε υπηρεσία που αναθέτει ο Δήμαρχος 
στο Γ ραφείο αυτό και η οποία δεν ανήκει στην αρμοδιό¬ 
τητα των άλλων υπηρεσιώντου Δήμου. 

β. Ενεργεί την προσωπική αλληλογραφία του Δημάρ¬ 
χου. 

γ. Καθορίζει τις ημέρες και τις ώρες που ο Δήμαρχος 
μπορεί να δέχεται διάφορες Επιτροπές καιτους Δημότες, 
δ. Ενημερώνει το κοινό πάνω στην αποστολή Τύπου, 
ε. Οργανώνει συνεντεύξεις τύπου, 
στ. Συντάσσει και εκδίδει ενημερωτικά έντυπα, 
ζ. Επιμελείται την οργάνωση, τηντέλεση των Δημοτικών 
και Τοπικών γενικά Εορτών. 

η. Ασχολείται με τη συγκέντρωση των στατιστικών στοι¬ 
χείων και τη συμπλήρωσητων στατιστικών δελτίωνπουα- 
φορούν γενικά την πόλη. 

θ. Προάγει τη λειτουργική σύνδεση του Δήμου, με τη 
Δημοτική Επιτροπή Παιδεία, τις σχολικές επιτροπές, του 
συλλόγους γονέων και τις μαθητικές κοινότητες. 

2. Γ ραφείο Επιτελικής υποστήριξης 
(Σχεδιασμός - οργάνωση) 

Ως αντικείμενο του γραφείου αυτού προβλέπονταιτα ε¬ 
ξής: 

Σχεδιασμός, προγραμματισμός της δραστηριότητας 
του Δήμου και ως προς την εσωτερική λειτουργία του 
Δήμου (π.χ. συσχέτηση πόρων με το Τεχνικό Πρόγραμμα) 
αλλά και ως προς τη δραστηριοποίηση του Δήμου στο ε¬ 
ξωτερικό του περιβάλλον (αναπτυξιακά προγράμματα), 
θυγατρικοί φορείς του Δημοσίου). 

Οργανώνει δηλαδή, τη συστηματική μελέτη και εφαρ¬ 
μογή οργανωτικών βελτιώσεων στη δομή, στις διαδικα¬ 
σίες λειτουργίας και στις διαδικασίες λειτουργίας και στις 
μεθόδους εργασίας των υπηρεσιών, με στόχο την παρα¬ 
γωγικότερη και αποτελεσματικότερη λειτουργία του 
Δήμου. 

Στο αντικείμενο αυτό, προβλέπεται να περιλαμβάνονται 
και ορισμένες επιτελικές αρμοδιότητες, διοίκησης προ¬ 


σωπικού (π.χ. προγραμματισμός αναγκών, κατανομή, α¬ 
νάπτυξη - επιμόρφωση προσωπικού κ.λπ.). 

3. Γ ραφείο Δημοτικής Αστυνομίας. 

Η Ειδική Υπηρεσία, ελέγχει με τα όργανά της αν τηρού¬ 
νται οι κείμενες διατάξεις κάθε φορά, που αφορούν την 
καθαριότητα και στάθμευση των οχημάτων, την οικοδό¬ 
μηση, την αποχέτευση, τη μόλυνση του περιβάλλοντος 
και την προστασία του υπογείου υδατικού δυναμικού. 

Γ ραφείο Νομικού Συμβούλου (Δικηγόρου) - Μη αυτοτε¬ 
λές. 

Παρέχει εγγράφως στις υπηρεσίες του Δήμου πληρο¬ 
φορίες και γνώμες σε θέματα νομικής φύσεως. 

Διεξάγει και παρακολουθεί την πορεία των Δικαστικών 
υποθέσεων του Δήμου, ενώπιον των αρμοδίων 
Δικαστικών ή Διοκητικών Αρχών. 

Επεξεργάζεται τις συμβάσεις που πραγματοποιεί ο 
Δήμος με τρίτους. 

Παρέχει γνωμοδοτήσεις σε συμβιβαστικές πράξεις κα¬ 
τάργησης δικώντου Δήμου και κάθε άλλων περιπτώσεων, 
που προβλέπουν οι σχετικές διατάξεις. 

Διεκπεραιώνει κάθε εργασία για την ολοκλήρωση της α¬ 
πόκτησης κληροδοσιών και δωρεών ακινήτων και τηρεί 
σχετικό αρχείο. 

Συγκεντρώνει τους κάθε φύσεως τίτλους της ακίνητης 
και της κοινόχρηστης περιουσίας του Δήμου. 

Καταρτίζει φάκελλο για κάθε ακίνητο του Δήμου που πε¬ 
ριλαμβάνει όλα τα στοιχεία που θεμελιώνουν τα δικαιώ¬ 
ματα επί του ακινήτου. 

Άρθρο 7. 

Ακροτελεύτιο Άρθρο 
Κάλυψη δαπάνης 

1. Από τις διατάξεις αυτής της απόφασης δαπάνη σε βά¬ 
ρος του προϋπολογισμού του Δήμου Κρωπίας ύψους 
499.500.000 δρχ. περίπου για το τρέχον οικονομικό έτος 
και 549.450.000 δρχ. περίπου για καθένα από τα επόμενα 
οικονομικά έτη. 

2. Για την ανωτέρω δαπάνη έχει εγγράφει πίστωση στον 
προϋπολογισμό του Δήμου Κρωπίας ύψους 499.500.000 
δρχ.. 

α) 1/05/111.1, 112.1 και 112.2που αφορούν διοικητικές 
υπηρεσίες. 

β) 15/11/111.1,112.2 και 112.2 που αφορούν υπηρεσία 
καθαριότητας. 

γ) 20/11/111.1,112.2 πο αφορούν υπηρεσία αποχετεύ- 
σεως και επιβαρύνει τα έσοδα υδρεύσεως. 

ε) 45/11/111.1 που αφορούν υπηρεσία κήπων. 

στ) 0/03/032.1, 032.2, 032.3, 032.4 και 032.9α που αφο¬ 
ρούν ασφαλιστικές εισφορές όλων των υπηρεσιών. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Παλλήνη, 2 Ιουλίου 1997 
Με εντολή Γ εν. Γ ραμματέα 
Περιφέρειας Αττικής 
ο Προϊστάμενος Περιφ/κής Δ/νσης 
ΒΑΣΙΛΕΙΟΣ ΚΕΠΕΝΟΣ 

-♦- 

Αριθ. Οικ. 12599 (3) 

Αύξηση μετοχικού κεφαλαίου Αμιγούς Δημοτικής 
Επιχείρησης Σερρών με την επωνυμία «ΚΤΗΜΑΤΙΚΗ 
ΑΝΑΠΤΥΞΙΑΚΗ ΔΗΜΟΤΙΚΗ ΕΠΙΧΕΙΡΗΣΗ (ΚΑΔΕ). 

Ο ΑΝΑΠΛ. ΠΕΡΙΦ/ΚΟΥ Δ/ΝΤΗ Ν. ΣΕΡΡΩΝ 

Έχοντας υπόψη: 

1. Τις διατάξεις του άρθρου 277 του Π. Δ/τος410/1995. 

2. Την αριθ. ΕΣ/31112/21.12.1993 απόφαση του Νο¬ 
μάρχη Σερρών, που δημοσιεύθηκε στο ΦΕΚ 14/τ.Β7- 
14.1.1994 περί συστάσεως αμιγούς δημοτικής επιχείρη¬ 
σης Σερρών με την επωνυμία «ΚΤΗΜΑΤΙΚΗ ΑΝΑΠΤΥΞΙ¬ 
ΑΚΗ ΔΗΜΟΤΙΚΗ ΕΠΙΧΕΙΡΗΣΗ (ΚΑΔΕ)». 

3. Την αριθ. 939/3.5.1996 απόφαση του Γενικού 
Γραμματέα Περιφέρειας Κεντρικής Μακεδονίας περί ορι¬ 
σμού αναπληρωτή του Περιβ. Δ/ντή Ν. Σερρών. 

4. Την αριθ. 395/1997 απόφαση του Δημοτικού Συμβου¬ 
λίου Σερρών με την οποία τροποποιούνται οι αριθ. 
876/1993 και 1170/1993 όμοιες αυτού περί συστάσεως 
της ως άνω δημοτικής επιχείρησης και αυξάνεται το με¬ 
τοχικό κεφάλαιο κατά 20.000.000 δρχ. 

5. Τη σχετική συμπληρωματική οικονομοτεχνική μελέ¬ 
τη, αποφασίζουμε: 

Τροποποιούμε την αριθ. ΕΣ/31112/21.12.1993 απόφα¬ 
ση του Νομάρχη Σερρών ως προς το άρθρο 6 αυτής και 
α υξάνουμετο μετοχικό κεφάλαιο αυτής κατά 20.000.000 
δρχ. ήτοι από 20.000.000 σε 40.000.000 δρχ. 

2. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου 
Σερρών ύψους 20.000.000 δρχ. για το έτος 1997. 

Για την κάλυψη της ανωτέρω δαπάνης έχει εγγράφει πί¬ 
στωση ποσού 20.000.000 δρχ. στον Κ.Α. 212.16 του προ¬ 
ϋπολογισμού έτους 1997 με την ένδειξη «Αύξηση αρχικού 
κεφαλαίου ΚΑΔΕ». 

3. Κατά τα λοιπά ισχύειη αριθ. ΕΣ/31112/21.12.1993 α¬ 
πόφαση του Νομάρχη Σερρών. 

Η παρούσα να δημοσιευθεί στην Εφημερίδα της 
Κυβερνήσεως. 

Σέρρες, 27 Ιουνίου 1997 

Με εντολή Γεν. Γραμ. Περιφ. Κεντρ. Μακεδονίας 
Η Διευθύντρια Εσωτερικού 
ΝΙΚΗ ΑΝΤΩΝΙΑΔΟΥ 

-φ- 

Αριθ. Οικ. 12603 (4) 

Σύσταση ιδίου Νομικού Προσώπου στην Κοινότητα 
Βαλτοτοπίου Ν. Σερρών με το όνομα «Πνευματικό - 
Πολιτιστικό Κέντρο». 

Ο ΑΝΑΠΛΗΡΩΤΗΣ ΠΕΡΙΦ/ΚΟΥ Δ/ΝΤΗ Ν. ΣΕΡΡΩΝ 

Έχοντας υπόψη: 

1. Τις διατάξεις του άρθρου 203 του Π. Δ/τος410/1995. 

2. Τις διατάξεις του άρθρου 29 Ατού Ν. 1558/1985 που 
προστέθηκαν με το άρθρο 27 Ν. 2081/1992. 

3. Την αριθ. 939/3.5.1996 απόφαση του Γενικού 
Γ ραμματέα Περιφέρειας Κεντρικής Μακεδονίας περί ορι¬ 
σμού αναπληρωτή του Περιφερειακού Δ/ντή Νομού 
Σερρών. 

4. Την αριθ. 20/1997 απόφαση του Κ.Σ. Βαλτοτοπίου πε¬ 
ρί συστάσεως ιδίου Νομικού Προσώπου με το όνομα 
«ΠΝΕΥΜΑΤΙΚΟ - ΠΟΛΙΤΙΣΤΙΚΟ ΚΕΝΤΡΟ», αποφασίζουμε: 

1. Συστήνουμε στην Κοινότητα Βαλτοτοπίου Νομαρχίας 
Σερρών ίδιο Νομικό Π ρόσωπο με το όνομα «Π Ν ΕΥΜΑΤΙΚΟ 
-ΠΟΛΙΤΙΣΤΙΚΟ ΚΕΝΤΡΟ». 

2. Σκοπός του Νομικού Προσώπου είναι η εξύψωση του 
Πνευματικού, μορφωτικού, επιστημονικού, πολιτιστικού, 
κοινωνικού και αθλητικού επιπέδου του Βαλτοτοπίου. 

3. Πόροι του Νομικού Προσώπου είναι: 

α) Η ετήσια επιχορήγηση της Κοινότητας δρχ. 500.000 
τουλάχιστον. 

β) Εισφορές, δωρεές, κληρονομιές και κληροδοσίες. 

γ) Έσοδα από το αντίτιμο των πραγμάτων ή υπηρεσιών 
που παρέχονται από το Νομικό Πρόσωπο. 

δ) Κάθε τυχόν παροχή από το Κράτος ή άλλη νόμιμη 
πρόσοδος. 

4. Τα τμήματα που περιλαμβάνει το Πολιτιστικό Κέντρο 
είναι: 

α) Κοινοτική Βιβλιοθήκη και Πινακοθήκη. 

β) Θέατρο. 

γ) Χορωδία, χορός, μουσική, διαλέξεις. 

δ) Κέντρο νεότητας. 

ε) Αθλητικά τμήματα (ποδοσφαιρικό-παλαιστικό). 


5. Η διοίκηση του Ν.Π. θα ορισθεί με νεώτερη απόφαση 
του Κ. Σ., σύμφωνα με τις διατάξεις του άρθρου 203 του 
Π. Δ/τος 410/95. 

6. Το Νομικό Πρόσωπο εκπροσωπείται στα δικαστήρια 
και σε κάθε άλλη αρχή από τον Πρόεδρό του και όταν 
αυτός απουσιάζει ή κωλύεται από το νόμιμο αναπληρωτή 
του (αντιπρόεδρο). 

7. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού της Κοινότητας 
Βαλτοτοπίου ύ ψους 500.000 για το έτος 1997 και για κά¬ 
θε ένα από τα επόμενα οικονομικά έτη. 

Γιατην κάλυψη της ανωτέρω δαπάνης έχει εγγράφει κα¬ 
τόπιν αναμορφώσεως του προϋπολογισμού πίστωση πο¬ 
σού 500.000 δρχ. στην Κ.Α. 212.3α του σκέλους των εξό¬ 
δων αυτού και με την ένδειξη «Επιχορήγηση Πνευματικού 
- Πολιτιστικού Κέντρου». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 30 Ιουνίου 1997 

Με εντολή Γεν. Γραμ. Περιφ. Μακεδονίας 
Η Δ/ντρια Εσωτερικού 
ΝΙΚΗ ΑΝΤΩΝΙΑΔΟΥ 
-♦- 

Αριθ. 11993 (5) 

Σύσταση ιδίου Νομικού Προσώπου στην Κοινότητα 
Λευκώνος Ν. Σερρών με το όνομα «ΚΕΝΤΡΟ 
ΑΝΟΙΧΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ (ΚΑΠΗ). 

Ο ΑΝΑΠΛΗΡΩΤΗΣ ΠΕΡΙΦ/ΚΟΥ Δ/ΝΤΗ Ν. ΣΕΡΡΩΝ 

Έχοντας υπόψη: 

1. Τις διατάξεις του άρθρου 203 του Π. Δ/τος 410/1995. 

2. Τις διατάξεις του άρθρου 29 Ατού Ν. 1558/1985 που 
προστέθηκαν με το άρθρο 27 Ν. 2081/1992. 

3. Την αριθ. 939/3.5.1996 απόφαση του Γενικού 
Γ ραμματέα Περιφέρειας Κεντρικής Μακεδονίας περί ορι¬ 
σμού αναπληρωτή του Περιφερειακού Δ/ντή Νομού 
Σερρών. 

4. Την αριθ. 107/1997 απόφαση του Κ.Σ. Λευκώνος πε¬ 
ρί συστάσεως ιδίου Νομικού Προσώπου με το όνομα 
«ΚΕΝΤΡΟ ΑΝΟΙΧΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ» 
(ΚΑΠΗ), αποφασίζουμε: 

1. Συστήνουμε στην Κοινότητα Λευκώνος Νομού 
Σερρών ίδιο Νομικό Πρόσωπο με το όνομα «ΚΕΝΤΡΟ 
ΑΝΟΙΧΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ» (ΚΑΠΗ). 

2. Σκοπός του Νομικού Προσώπου, που συνίσταται σε 
παροχή εξωϊδρυματικής προστασίας ηλικιωμένων είναι: 

α) Η παροχή σε ηλικιωμένα άτομα της περιοχής της 
Κοινότητας Λευκώνα ιατρικής φροντίδας, φαρμακευτι¬ 
κής περίθαλψης, φυσικοθεραπείας και εργοαπασχόλη¬ 
σης. 

β) Η δημιουργία ενός τόπου συνάντησης όπου οι ηλι¬ 
κιωμένοι θα μπορούν να βρούν φιλική συντροφιά και ηθι¬ 
κή υποστήριξη. 

γ) Η προσφορά στους ηλικιωμένους οργανωμένης ψυ¬ 
χαγωγίας (εκδρομές, επισκέψεις σε μουσεία, αρχαιολογι¬ 
κούς χώρους, προβολή ταινιών, μουσική, συνεστιάσεις). 

δ) Η παροχή βοήθειας σε ηλικιωμένους στο σπίτι, κατά 
περίπτωση ζεστών γευμάτων, διευκολύνσεις στα ψώνια, 
σιγύρισμα κ.λπ. 

ε) Απασχόληση των ηλικιωμένων σε ομάδες αυτενερ- 
γίας σε ποικίλες δραστηριότητες. 

3. Πόροι του Νομικού Προσώπου είναι: 

α) Η επιχορήγηση ή κάθε άλλη παροχή του Κράτους, εί¬ 
τε απ’ ευθείας σ’ αυτό, είτε δια μέσου της Κοινότητας. 

β) Ετήσια επιχορήγηση της Κοινότητας εκ δρχ. 
1.000.000 που μπορεί να αυξάνεται ανάλογα με τις ανά¬ 
γκες του. 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Έσοδα από συμβολική συμμετοχή των μελών του, 
που έχουν ανάγκη προστασίας. 

ε) Έσοδα από το αντίτιμο των πραγμάτων ή υπηρεσιών 
που παρέχονται από το Νομικό Πρόσωπο. 

4. Η διοίκηση του Νομικού Προσώπου θα ορισθεί με νε- 
ώτερη απόφαση του Κοιν. Συμβουλίου, σύμφωνα με τις 
διατάξεις του άρθρου 203 του Π. Δ/τος 410/95. 

5. Το Νομικό Πρόσωπο εκπροσωπείται στα δικαστήρια 
και σε κάθε αρχή από τον Πρόεδρο αυτού και όταν αυτός 
απουσιάζει ή κωλύεται από τον αντιπρόεδρο. 

6. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού της Κοινότητας 
Λευκώνος ύψου ς 1.000.000 δρχ. για το έτος 1997 και για 
κάθε ένα από τα επόμενα οικονομικά έτη. 

Για την κάλυψη της ανωτέρω δαπάνης έχει εγγράφει πί¬ 
στωση ποσού 1.000.000 δρχ. στον Κ.Α. 213.3 του σκέ¬ 
λους των εξόδων του προϋπολογισμού έτους 1997 και με 
τοντίτλο «Επιχορήγηση Ν.Π. ΚΑΠΗ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 27 Ιουνίου 1997 

Με εντολή Γ εν. Γ ραμ. Περιφ. Μακεδονίας 
Η Δ/ντρια Εσωτερικού 
ΝΙΚΗ ΑΝΤΩΝΙΑΔΟΥ 
-»- 

Αριθ. 12338 (6) 

Σύσταση ιδίου Νομικού Προσώπου στην Κοινότητα 
Χρυσού Ν. Σερρών με το όνομα «ΚΕΝΤΡΟ ΑΝΟΙΧΤΗΣ 
ΠΡΟΣΤΑΣΙΑΣ ΗΛΙΚΙΩΜΕΝΩΝ (ΚΑΠΗ). 

Ο ΑΝΑΠΛΗΡΩΤΗΣ ΠΕΡΙΦ/ΚΟΥ Δ/ΝΤΗ Ν. ΣΕΡΡΩΝ 

Έχοντας υπόψη: 

1. Τις διατάξεις του άρθρου 203 του Π. Δ/τος 410/1995. 

2. Τις διατάξεις του άρθρου 29 Ατού Ν. 1558/1985 που 
προστέθηκαν με το άρθρο 27 Ν. 2081/1992. 

3. Την αριθ. 939/3.5.1996 απόφαση του Γενικού 
Γραμματέα Περιφέρειας Κεντρικής Μακεδονίας περί ορι¬ 
σμού αναπληρωτή του Περιφερειακού Δ/ντή Νομού 
Σερρών. 

4. Την αριθ. 36/1997 απόφαση του Κ.Σ. Χρυσού περί συ- 
στάσεως ιδίου Νομικού Προσώπου μετο όνομα «ΚΕΝΤΡΟ 
ΑΝΟΙΧΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ» (ΚΑΠΗ), απο¬ 
φασίζουμε: 

1. Συστήνουμε στην Κονοτητα Χρυσού Νομού Σερρών 
ίδιο Νομικό Πρόσωπο με το όνομα «ΚΕΝΤΡΟ ΑΝΟΙΧΤΗΣ 
ΠΡΟΣΤΑΣΙΑΣ ΗΛΙΚΙΩΜΕΝΩΝ» (ΚΑΠΗ). 

2. Σκοπός του Νομικού Προσώπου, που συνίσταται σε 
παροχή εξωϊδρυματικής προστασίας ηλικιωμένων είναι: 

α) Η παροχή σε ηλικιωμένα άτομα της Κοινότητάς μας 
ιατρικής φροντίδας, φαρμακευτικής περίθαλψης, φυσι¬ 
κοθεραπείας και εργοαπασχόλησης. 

β) Η δημιουργία ενός τόπου συνάντησης όπου οι ηλι¬ 
κιωμένοι θα μπορούν να βρούν φιλική συντροφιά και ηθι¬ 
κή υποστήριξη. 


γ) Η προσφορά στους ηλικιωμένους οργανωμένης ψυ¬ 
χαγωγίας (εκδρομές, επισκέψεις σε μουσεία, αρχαιολογι¬ 
κούς χώρους, προβολή ταινιών, μουσική, συνεστιάσεις). 

δ) Η παροχή βοήθειας στο σπίτι, κατά περίπτωση ζε¬ 
στών γευμάτων, διευκολύνσεις στα ψώνια, σιγύρισμα 
κ.λπ. 

ε) Απασχόληση των ηλικιωμένων σε ομάδες με ποικίλες 
δραστηριότητες. 

3. Πόροι του Νομικού Προσώπου είναι: 

α) Η επιχορήγηση ή κάθε άλλη παροχή του Κράτους, εί¬ 
τε απ' ευθείας σ’ αυτό, είτε δια μέσου της Κοινότητας. 

β) Ετήσια επιχορήγηση της Κοινότητας εκ δρχ. 500.000 
που μπορεί να αυξάνεται ανάλογα με τις ανάγκες του. 

γ) Κάθε είδους συνδρομές, εισφορές, δωρεές, κληρο¬ 
νομιές, και κληροδοσίες. 

δ) Έσοδα από συμβολική συμμετοχή των μελών του, 
που έχουν ανάγκη προστασίας. 

ε) Εισπράξεις από το αντίτιμο ειδών ή υπηρεσιών που 
παρέχονται από το Νομικό Πρόσωπο, 
στ. Πρόσοδοι απότη δική του περιουσία, 
ζ. Κάθε άλλη νόμιμη πρόσοδος. 

4. Η διοίκηση του Νομικού Προσώπου θα ορισθεί με νε- 
ώτερη απόφαση του Κοιν. Συμβουλίου, σύμφωνα με τις 
διατάξεις του άρθρου 203 του Π. Δ/τος 410/95. 

5. Το Νομικό Πρόσωπο εκπροσωπείται στα δικαστήρια 
και σε κάθε αρχή από τον Πρόεδρο αυτού και όταν αυτός 
απουσιάζει ή κωλύεται από τον αντιπρόεδρο. 

6. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού της Κοινότητας 
Λευκώνος ύψου ς 500.000 δρχ. για το έτος 1997 και για κά¬ 
θε ένα από τα επόμενα οικονομικά έτη. 

Για την κάλυψη της ανωτέρω δαπάνης έχει εγγράφει πί¬ 
στωση ποσού 500.000 δρχ. στον Κ.Α. 212.3του σκέλους 
των εξόδων του προϋπολογισμού έτους 1997 και με τον 
τίτλο «Επιχορήγηση Ν.Π. ΚΑΠΗ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 1 Ιουλίου 1997 

Με εντολή Γεν. Γραμ. Περιφ. Μακεδονίας 
Η Δ/ντρια Εσωτερικού 
ΝΙΚΗ ΑΝΤΩΝΙΑΔΟΥ 

-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στην Έγκριση σύστασης κοινωφελούς Ιδρύματος με 
την επωνυμία «ΙΔΡΥΜΑ ΓΙΑ ΤΟ ΠΑΙΔΙ ΚΑΙ ΤΗΝ 
ΟΙΚΟΓΕΝΕΙΑ» και κύρωση του Οργανισμού αυτού που 
δημοσιεύθηκε στο ΦΕΚ 522/25.6.97 τ. Β' επιφέρεται η πιο 
κάτω διόρθωση προς το ονοματεπώνυμο της Συμβολαιο¬ 
γράφου: 

Από το λανθασμένο «Αδριανής - Δήμητρας Μιχαήλ 
Ζαφειροπούλου - Μιχαλοπούλου» 
στο ορθό «Ανδριανής - Δήμητρας Μιχαήλ Ζαφειροπού- 
λου - Οικονομοπούλου». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


